প্রকাশের সময় : ফেব্রুয়ারি ২৩, ২০১৮, ১০:৩০ পূর্বাহ্ণ
আপডেট সময় : ফেব্রুয়ারি ২৩, ২০১৮ at ১০:৩০ পূর্বাহ্ণ
সজিব খান: এতদিন লুকিয়ে রাখলেও এবার নতুন স্ত্রীকে নিয়ে প্রকাশ্যে এসেছেন জনপ্রিয় কণ্ঠশিল্পী হৃদয় খান। গত বছরের ১০ সেপ্টেম্বর আনুষ্ঠানিকভাবে বিয়ে করছেন তিনি। বিষয়টি হৃদয় খান কোনো গণমাধ্যমকে না জানালেও তার একাধিক ঘনিষ্ঠজন বিষয়টি নিশ্চিত করেছেন।
তবে সে সময় হৃদয় খান তার নতুন বিয়ের ব্যাপারটি গোপন রাখলেও গোপন রাখতে পারেনি বিয়ের ছবি। প্রকাশ হয়ে গিয়েছিল নতুন কনে মালয়েশিয়ায় প্রবাসী হুমায়রার সঙ্গে হৃদয়ের বিয়ের ছবি। অবশেষে এই কণ্ঠশিল্পী নিজেই তার নতুন স্ত্রীকে নিয়ে প্রকাশ্যে এসেছেন।
বৃহস্পতিবার (২২ ফেব্রুয়ারি) সন্ধ্যায় রাজধানীর সোনারগাঁও হোটেলে আয়োজন করা হয় এই দুজনের বিবাহোত্তর সংবর্ধনার। এসময় তার ঘনিষ্ঠজনরাও উপস্থিত ছিল।
উল্লেখ্য যে, ২০১০ সালে প্রথমবাররে মতো পূর্ণিমা আকতার নামে একজনকে বিয়ে করেছিলেন হৃদয় খান। কিন্তু সেই সম্পর্ক টিকেছিল মাত্র ছয় মাস। এরপর ২০১৪ সালে ভালোবেসে বিয়ে করেন মডেল সুজানাকে। মাত্র আট মাসের মাথায় সেই বিয়ের সমাপ্তি ঘটে। এটি তার তৃতীয় বিয়ে। সূত্র: কালেরকণ্ঠ